6. ΚΑΝΟΝΙΣΤΙΚΟΝ ΔΙΑΤΑΓΜΑ της 14/27 Μαΐου 1943 Περί καθορισμού του τρόπου της πληρωμής των συντάξεων των υπαλλήλων των δήμων, δημοτικών αγαθοεργών ιδρυμάτων και κοινοτήτων, και του τρόπου της διαχειρίσεως των παρά τη Εθνική Τραπέζη της Ελλάδος τηρουμένων εντόκων λογαριασμών συντάξεων κοινοτικών υπαλλήλων. Έχοντες υπ’ όψιν τα άρθρ.16,20,23,24,31 παραγρ.1, 35 παρ.14 και 38 του υπ’ αριθ.1827 της 18 Σεπτ./6 Οκτ. 1942 Ν.Δ/τος «περί συντάξεως των δημοτικών και κοινοτικών υπαλλήλων», εν συνδυασμώ προς τα άρθρ.85 και 114 του από 17 Απρ./31 Ιουλ. 1936 Β.Δ/τος «περί κωδικοποιήσεως εις ενιαίον κείμενον νόμου της νομοθεσίας περί Δήμων και Κοινοτήτων» και το άρθρ.2 του Νόμ.6253 της 25/30 Αυγ.1934 «περί τρόπου λογοδοσίας επί διαχειρίσεως Ταμείου Εποικισμού και εκδόσεως ενταλμάτων και χρεωστικών τίτλων υπό Νομικών Προσώπων», προτάσει του επί των Εσωτερικών Υπουργού, και μετά γνωμοδότησιν του Συμβουλίου της Επικρατείας υπ’ αριθ.134 της 12 Μαΐου 1943, αποφασίζομεν και διατάσσομεν. Έκδοσις συνταξιοδοτικού διπλώματος και  καθορισμός τύπου βιβλίων Άρθρ.1.-1.Ο Υπουργός των Εσωτερικών, βάσει της οικείας πράξεως ή αποφάσεως του Ελεγκτικού Συνεδρίου και συμφώνως προς ταύτην, εκδίδει την περί απονομής ή περί μεταβιβάσεως της ανηκούσης εκάστω δικαιούχω συντάξεως απόφασιν, ως και το συνταξιοδοτικόν δίπλωμα, και διατάσσει την ενέργειαν πάσης άλλης, κατά τας κειμένας διατάξεις, επερχομένης εις την σύνταξιν ή εις τα δικαιούχα πρόσωπα μεταβολής. 2.Ο τύπος του διπλώματος απονομής συντάξεως, του συνταξιοδοτικού φυλλαδίου ταυτότητος, του Γενικού Μητρώου συνταξιούχων, και παντός ετέρου συναφούς βιβλίου ή εντύπου, προβλεπομένου εν τω Δ/τι τούτω ή ούτινος η τήρησις ή η χρήσις, εν τω Υπουργείω των Εσωτερικών (Διευθύνσει Συντάξεων οργάνων και υπαλλήλων Τοπικής Αυτοδιοικήσεως), εν ταις Γενικαίς Διοικήσεσι, ταις Νομαρχίαις, τοις δήμοις, τοις δημοτικοίς φιλανθρωπικοίς ιδρύμασι και ταις κοινότησιν, ενδείκνυται, υπηρεσιακώς, κανονισθήσεται, ομοιομόρφως, δι’ αποφάσεως του Υπουργού των Εσωτερικών. 3.Β.γ.6 Σύνταξη Δημοτικών και Κοινοτικών Υπαλλήλων Τρόπος πληρωμής δημοτικών συντάξεων Άρθρ.2.-1.Παρά των υποχρέω προς καταβολήν συντάξεων Δήμω τηρείται ίδιος φάκελλος, δι’ έκαστον συνταξιούχον, περιέχων πάντα τα αναγκαιούντα δια την εκκαθάρισιν και πληρωμήν της συντάξεως έγγραφα και στοιχεία. 2.Τίτλον δια την πληρωμήν συντάξεως αποτελεί το υπό του αρμοδίου Δημάρχου εκδιδόμενον και προς τον οικείον Ταμίαν αποστελλόμενον χρηματικόν ένταλμα, επιτρέπεται δε η έκδοσις κοινού χρηματικού εντάλματος πληρωμής πασών των υπό εκάστου Δήμου οφειλομένων συντάξεων, κατά τα προσδιωρισμένα χρονικά διαστήματα. 3.Ο Δήμαρχος, κατά τον υπό του Υπουργού των Εσωτερικών καθοριζόμενον εκάστοτε κατά τας κειμένας διατάξεις, χρόνον εκδίδει το χρηματικόν ένταλμα πληρωμής της οφειλομένης συντάξεως, επ’ ονόματι του δικαιούχου, και εις βάρος του οικείου κεφαλαίου και άρθρου του προϋπολογισμού των εξόδων του Δήμου, και διαβιβάζει αυτό, μετά της σχετικής καταστάσεως, προς τον δημοτικόν Ταμίαν, δια την εξόφλησιν. 4.Το ένταλμα εκδίδεται δια το συνολικόν ποσόν εκάστης πληρωμής, αναλυόμενον, ακολούθως, επί του σώματος αυτού και εν τη συνοδευούση αυτό καταστάσει, εις το καθαρόν πληρωτέον τω δικαιούχω ποσόν, τας υπέρ τρίτων επί του εντελλομένου ποσού επιβεβλημένας κρατήσεις και τας τυχόν κρατήσεις φόρου καθαράς προσόδου. 5.Αι κατά την προηγουμένην παράγραφον κρατήσεις πραγματοποιούνται υπό του πληρωτού Ταμίου, υποχρεουμένου να καταθέση ταύτας, εντός πενθημέρου από της εξοφλήσεως του εντάλματος, εις τα υπό των κειμένων διατάξεων οριζόμενα Ταμεία ή εντόκους λογαριασμούς παρά τη οικεία Τραπέζη, έναντι γραμματίων παραλαβής. 6.Η σύνταξις καταβάλλεται εις τον συνταξιούχον ή εις τον κατά τας ειδικάς διατάξεις νόμιμον αντιπρόσωπον ή πληρεξούσιον αυτού, προσερχομένους αυτοπροσώπως εις το Ταμείον. Η υπηρεσία του Ταμείου, αφού βεβαιωθή περί της ταυτότητος του δικαιούχου και περί της ακριβείας του πληρωτέου ποσού, προβαίνει εις την πληρωμήν, συντασσομένης της σχετικής εξοφλητικής αποδείξεως. 7.Ο αρμόδιος δια την πληρωμήν της συντάξεως ταμιακός υπόλογος αναγράφει επί εκάστης εξοφλητικής αποδείξεως την λέξιν «εξωφλήθη» και την χρονολογίαν πληρωμής, βεβαιών συγχρόνως την εξοφλητικήν πράξιν δια της υπογραφής του. 8.Κατά την πληρωμήν της συντάξεως του πρώτου μηνός, εκάστης εξαμηνίας, ήτοι κατ’ Απρίλιον και Οκτώβριον, επί της εξοφλητικής αποδείξεως του μηνός τούτου βεβαιούται, υπό της οικείας Αστυνομικής Αρχής, ότι ο δικαιούχος συνταξιούχος ευρίσκεται εν τη ζωή και ότι δεν επήλθεν εις την εν γένει κατάστασιν αυτού μεταβολή τις δυναμένη, κατά τας κειμένας διατάξεις, να επιφέρη διακοπήν ή αναστολήν, ή μείωσιν, ή απώλειαν του δικαιώματος λήψεως της συντάξεως. Η βεβαίωσις αύτη απαιτείται και κατά την περίπτωσιν της πληρωμής του συνταξιούχου κατά την κατά το πρώτον εκτέλεσιν της οικείας περί απονομής συντάξεως αποφάσεως. 9.Εάν ο συνταξιούχος δεν δύναται να μεταβή, αυτοπροσώπως, εις το Ταμείον, ένεκα δε της αδυναμίας ταύτης επιθυμεί να εισπράξη την σύνταξίν του δια ταχυδρομικής επιταγής, οίκοι, αποστέλλει, ασφαλώς, εις το Ταμείον την οικείαν απόδειξιν πληρωμής, δεόντως υπογεγραμμένην και τεθεωρημένην υπό της οικείας Αστυνομικής Αρχής. Ο Ταμίας, αφού βεβαιωθή περί της ακριβείας του πληρωτέου ποσού και περί του ότι υπάρχει η θεώρησις της Αστυνομικής Αρχής, αποστέλλει τα χρήματα εις τον δικαιούχον, δια ταχυδρομικής επιταγής, φέρει εις πίστωσιν του Ταμείου κατά τα κεκανονισμένα, την εξοφλητικήν απόδειξιν, και σημειώνει επ’ αυτής τον αριθμόν, την χρονολογίαν, το ποσόν της εκδοθείσης επιταγής και το εκδόν την επιταγήν Γραφείον. Τα τέλη και λοιπά έξοδα προς έκδοσιν της επιταγής παρακρατούνται εκ του πληρωτέου εις τον δικαιούχον ποσού. 10.Επιτρέπεται η πληρωμή της συντάξεως και εις πληρεξούσιον του εν Ελλάδι διαμένοντος συνταξιούχου, εφ’ όσον, κατά τριμηνίαν, θα προσκομίζηται βεβαίωσις της οικείας Αστυνομικής Αρχής ή τοιαύτη του Διευθυντού του νοσηλευτικού ιδρύματος ή ιατρού, ούτινος η υπογραφή δέον να έχη επικυρωθή υπό της οικείας αστυνομικής αρχής, εμφαίνουσα ότι ο συνταξιούχος εντολεύς διαμένει εν Ελλάδι (αναγραφομένης, εν τη βεβαιώσει, της πόλεως, του χωρίου και της ακριβούς διευθύνσεως κατοικίας) και ότι τυγχάνει αγράμματος, ή ότι ένεκα νόσου, γήρατος, μεμακρυσμένης από της έδρας του Ταμείου αποστάσεως ή διακοπής συγκοινωνιών, δεν δύναται, αναλόγως προς την συγκεκριμένην περίπτωσιν, να εισπράξη, αυτοπροσώπως, την σύνταξιν εκ του Ταμείου. Το αγράμματον του συνταξιούχου δύναται να διαπιστούται και εκ του προσαγομένου πληρεξουσίου. 11.Εις την περίπτωσιν της δια πληρεξουσίου εισπράξεως της συντάξεως, την εξοφλητικήν απόδειξιν υπογράφει ο πληρεξούσιος και προσάγεται υπ’ αυτού, καθ’ εκάστην πληρωμήν, η εν παραγρ.8 του παρόντος άρθρου οριζομένη βεβαίωσις της οικείας Αστυνομικής Αρχής. Σελ.171 Σύνταξη Δημοτικών και Κοινοτικών Υπαλλήλων 3.Ε.γ.6 12.Συνταξιούχος απερχόμενος εις την αλλοδαπήν, ίνα παραμείνη εκεί πέραν του εξαμήνου, οφείλει να ειδοποιήση περί τούτου τον Δήμον, εξ ου λαμβάνει την σύνταξιν. Ο ειδικός πληρεξούσιος τούτου οφείλει, κατά την πληρωμήν της συντάξεως των μηνών Απριλίου και Οκτωβρίου, να προσάγη πιστοποίησιν της αρμοδίας Προξενικής Αρχής, διαλαμβάνουσαν ότι ο συνταξιούχος ευρίσκεται εν ζωή και δεν επήλθεν εις την εν γένει κατάστασιν αυτού μεταβολή τις δυναμένη, κατά τας κειμένας διατάξεις, να επιφέρη διακοπήν, αναστολήν, μείωσιν ή απώλειαν του προς λήψιν της συντάξεως δικαιώματος. 13.Τα ειδικά πληρεξούσια ισχύουσι δι’ εν οικονομικόν έτος, ανανεούμενα εις την αρχήν εκάστου επομένου οικονομικού έτους. Εν εξαιρετικαίς περιπτώσεσιν, η ισχύς των πληρεξουσίων δύναται, δι’ αποφάσεως του Υπουργού των Εσωτερικών, να παρατείνηται, δι’ ωρισμένον χρονικόν διάστημα οριζόμενον εν τη αποφάσει επί τη αιτήσει του ενδιαφερομένου. 14.Αι δεδουλευμέναι συντάξεις, αίτινες, συνολικώς, εκκαθαρίζονται, κατά την κατά το πρώτον εκτέλεσιν της οικείας περί απονομής συντάξεως αποφάσεως, καταβάλλονται δια χρηματικού εντάλματος, εκδιδομένου υπό του αρμοδίου Δημάρχου, κατά τα εν ταις προηγουμέναις παραγρ.1-4 οριζόμενο. 15.Αι τυχόν μη πληρωθείσαι, κατά την διάρκειαν της οικείας χρήσεως, συντάξεις καταβάλλονται δια χρηματικού εντάλματος, εκδιδομένου υπό του αρμοδίου Δημάρχου, κατόπιν αιτήσεως του δικαιούχου, συνοδευομένης απαραιτήτως, μετά βεβαιώσεως του Δημοτικού Ταμείου περί μη πληρωμής της καθυστερούμενης συντάξεως. 16.Ο Ταμιακός υπόλογος υπέχει προσωπικήν ευθύνην: α)δια πληρωμήν ενεργουμένην εις μη δικαιούχον πρόσωπον. β)δια πληρωμήν ενεργουμένην καθ’ υπέρβασιν της παρασχεθείσης εξουσιοδοτήσεως και γ) δια πληρωμήν βάσει αποδείξεως, μη νομίμως συντεταγμένης. 17.Τα της πληρωμής των συντάξεων, μερικώτερον, δια πάσαν περίπτωσιν, μη προβλεπομένην εν τω παρόντι άρθρω, κανονισθήσονται δι’ αποφάσεως του Υπουργού των Εσωτερικών. Γενικόν Μητρώον Συνταξιούχων Άρθρ.3.-1.Παρ’ εκάστω Δήμω τηρείται Γενικόν Μητρώον συνταξιούχων, εν ω αναγράφονται: 1)το ονοματεπώνυμον εκάστου συνταξιούχου, 2)ο βαθμός ή ο τίτλος, ον έφερεν εν τη υπηρεσία του Δήμου, προ της τελευταίας εξ αυτής απομακρύνσεώς του, 3)ο οργανικός βαθμός και μισθός, βάσει του οποίου εκανονίσθη η σύνταξις, 4)ο αύξων αριθμός του οικείου συνταξιοδοτικού διπλώματος,    5)  η αιτιολογία    της     απονομής  Σελ.172 συντάξεως, 6)η οικογενειακή κατάστασις αυτού και δη τα τυχόν εκ της οικογενείας συνδικαιούχα πρόσωπα, 7)ποσόν της ανηκούσης εις έκαστον και καθ’ έκαστον μήνα πληρωνομένης συντάξεως, 8)τον αύξ. αριθ. και την χρονολογίαν των εκδιδομένων, αντιστοίχως και κατά σειράν, προς πληρωμήν της συντάξεως, χρηματικών ενταλμάτων, 9)τας επερχομένας μεταβολάς (λόγω θανάτου, γάμου, ενηλικιώσεως, καταδίκης, αναλήψεως δημοτικής υπηρεσίας κλπ.), αφορώσας εις αναστολήν, διακοπήν, μείωσιν ή απώλειαν του προς λήψιν της συντάξεως δικαιώματος. 2.Το Γενικόν Μητρώον των συνταξιούχων, αριθμούμενον, μονογραφούμενον και θεωρούμενον, προσηκόντως, υπό του οικείου Δημάρχου, τηρείται υπ’ ευθύνην του υπό του Δημάρχου οριζομένου εν τω οικείω Τμήματι υπαλλήλου, έχοντος τουλάχιστον βαθμόν γραμματέως ή εισηγητού ή τμηματάρχου, όστις και θα μονογραφή, απαραιτήτως, επί των στελεχών των προς πληρωμήν των συντάξεων εκδιδομένων χρηματικών ενταλμάτων. 3.Ουδέν ένταλμα πληρωμής συντάξεως αποστέλλεται εις τον Ταμίαν, προς εξόφλησιν, προς της εις το Γενικόν Μητρώον καταχωρίσεώς του. 4.Πάντα τα εις τα χρηματικά εντάλματα περιεχόμενα στοιχεία θα καταχωρίζονται και εν τω Γενικώ Μητρώω. 5.Πάσα εγγραφή νέου συνταξιούχου, ως και οιαδήποτε μεταβολή επερχομένη εις την συνταξιοδοτικήν κατάστασιν του συνταξιούχου θα καταχωρίζηται εις το Γενικόν Μητρώον, μόνον βάσει σχετικού εγγράφου του Υπουργείου των Εσωτερικών ή του οικείου Δημάρχου, κατ’ εξουσιοδότησιν παρεχομένην, εν ειδικαίς περιπτώσεσιν, υπό του Υπουργού. 6.Το Γενικόν Μητρώον θα συμπληρούται, εκάστοτε, προστιθεμένων των εν τοις εκδιδομένοις χρηματικοίς εντάλμασι σημειουμένων νέων μεταβολών ή διαγραφών συνταξιούχων, λόγω θανάτου κλπ., ως και των υπό του Υπουργείου των Εσωτερικών υποδεικνυομένων εγγράφως τοιούτων. Πάσα τυχόν παρατηρουμένη ασυμφωνία των εγγράφων του μητρώου προς τα εκδιδόμενα, κατά τα καθωρισμένα χρονικά όρια, χρηματικά εντάλματα πληρωμής συντάξεων, διευκρινίζεται και τακτοποιείται αμέσως, προ της εις τον Ταμίαν αποστολής του εντάλματος. 7.Βάσει του Γενικού μητρώου θα χορηγώνται αι τυχόν αιτούμεναι πιστοποιήσεις, ως και πάσα άλλη σχετική πληροφορία. 3.Ε.γ.6 Σύνταξη Δημοτικών και Κοινοτικών Υπαλλήλων Συνταξιοδοτικόν δελτίον ταυτότητος Άρθρ.4.-1.Εν οις Δήμοις ο αριθμός των συνταξιούχων υπερβαίνει τους 25, δύναται, δι’ αποφάσεως του Υπουργού των Εσωτερικών, να ορισθή ότι έκαστος συνταξιούχος εφοδιάζεται, εφ’ άπαξ, δι’ ατομικού συνταξιοδοτικού δελτίου ταυτότητος, εκδιδομένου και σφραγιζομένου υπό της οικείας Δημοτικής Αρχής (Υπηρεσίας τηρήσεως του Γενικού Μητρώου συνταξιούχων). 2.Επί του δελτίου ταυτότητος αναγράφονται ο οικείος Δήμος, ο αντίστοιχος αύξων αριθμός του Γενικού Μητρώου, και πάσαι αι εν αυτώ αναγεγραμμέναι, εις την αντίστοιχον μερίδα, ενδείξεις και καταγράφονται, μερίμνη της οικείας δημοτικής υπηρεσίας, και πάσαι αι άλλαι εις αυτό επερχόμεναι εκάστοτε μεταβολαί, λόγω θανάτου, γάμου, ενηλικιώσεως κλπ. 3.Επί του δελτίου επικολλάται και η φωτογραφία του συνταξιούχου, όστις και υπογράφει κάτωθι ταύτης. Την ταυτότητα του εικονιζομένου προσώπου και την γνησιότητα της υπογραφής βεβαιοί η αρμοδία Αστυνομική Αρχή, δια πράξεως συντασσομένης κάτωθι της φωτογραφίας και υπογραφής. Προκειμένου περί αγραμμάτων συνταξιούχων υπογράφουσι οι μάρτυρες. 4.Εν αις περιπτώσεσιν η σύνταξις καταβάλλεται εις τους πληρεξουσίους, επιτρόπους, κηδεμόνας ή αντιλήπτορας των συνταξιούχων, πλην της φωτογραφίας των συνταξιούχων επικολλάται και η φωτογραφία τούτων, σφραγιζομένη και υπογραφομένη, κατά τα εν τη προηγουμένη παραγράφω οριζόμενα. 5.Εν η περιπτώσει ο συνταξιούχος ήθελεν απωλέση το δελτίον, οφείλει να ειδοποιήση αμέσως το Ταμείον, εξ ου λαμβάνει την σύνταξίν του, περί της απωλείας, και να προβή εις ένορκον ενώπιον του Ειρηνοδίκου σχετικήν δήλωσιν. Εν αμφιβολία της ταυτότητος του δηλούντος, αύτη θα πιστοποιήται και υπό δύο αξιοπίστων μαρτύρων. Αντίγραφον της δηλώσεως ο συνταξιούχος υποβάλλει εις την αρμοδίαν Δημοτικήν Αρχήν, ήτις, επί τη βάσει ταύτης, εκδίδει νέον συνταξιοδοτικόν δελτίον ταυτότητος. Υποχρεώσεις συνταξιούχων και συνέπειαι  παραβάσεων Άρθρ.5.-1.Πάσα επερχομένη μεταβολή εις την προσωπικήν ή οικογενειακήν κατάστασιν του συνταξιούχου, επιφέρουσα αλλοίωσιν του ποσού της συντάξεως (ήτοι θάνατος του συνταξιούχου, ή ενός εκ των τέκνων, ή γάμος θηλέων ή γάμος της χήρας, ανάληψις δημοτικής υπηρεσίας κλπ.) γνωστοποιείται αμέσως παρ’ αυτού ή παρά της οικογενείας του εις τον Δήμον, υφ’ ου καταβάλλεται η σύνταξις και υπό τούτου εις το Υπουργείον των Εσωτερικών (Δ/σιν Συντάξεων οργάνων και υπαλλήλων Τοπικής Αυτοδιοικήσεως), ασχέτως προς την υπό του άρθρ.15 του από 25 Ιαν./20 Μαρτ. 1943 Δ/τος «περί των υποβλητέων δικαιολογητικών εγγράφων δια τον κανονισμόν απονεμητέας εις εξερχομένους της υπηρεσίας δημοτικούς και κοινοτικούς υπαλλήλους συντάξεως κλπ.» οριζομένην αναγγελίαν. 2.Εάν εκ της παραλείψεως της αναγγελίας της επελθούσης μεταβολής επέλθη ζημία εις το Δημοτικόν Ταμείον, λόγω καταβολής συντάξεως, αχρεωστήτως, το ποσόν της ζημίας εκκαθαρίζεται και καταλογίζεται δι’ αποφάσεως του Υπουργού των Εσωτερικών και εισπράττεται, υπέρ του καταβάλοντος την σύνταξιν Ταμείου, κατά τας διατάξεις του νόμου περί εισπράξεως δημοσίων εσόδων, υποβαλλομένου εις το Υπουργείον των Εσωτερικών του παραρτήματος του σχετικού τριπλοτύπου αποδεικτικού παραλαβής. Συνταξιούχοι δημοτικών φιλανθρωπικών και  κοινωφελών Ιδρυμάτων Άρθρ.6.-Τα εν τοις προηγουμένοις άρθροις οριζόμενα ισχύουσι και επί των υπό των δημοτικών φιλανθρωπικών και κοινωφελών Ιδρυμάτων καταβαλλομένων συντάξεων. Τρόπος πληρωμής κοινοτικών συντάξεων Άρθρ.7.-1.Παρ’ εκάστη Γενική Διοικήσει ή Νομαρχία τηρείται ίδιος φάκελλος δι’ έκαστον συνταξιούχον, περιέχων πάντα τα δια την εκκαθάρισιν και πληρωμήν της οικείας συντάξεως αναγκαιούντα έγγραφα και στοιχεία, ως και Γενικόν Μητρώον συνταξιούχων, καταρτιζόμενον και τηρούμενον κατά τα εν άρθρ.3 του παρόντος οριζόμενα. 2.Ο εν τη Γενική Διοικήσει ασκών την αρμοδιότητα του Νομάρχου υπάλληλος και εν τοις λοιποίς Νομοίς ο Νομάρχης, κατά τον καθωρισμένον χρόνον, εκδίδει εξ ειδικού διπλοτύπου βιβλίου προσηκόντως ηριθμημένου, τεθεωρημένου και μονογεγραμμένου υπ’ αυτού, εντολήν πληρωμής, εις βάρος του παρά τω Υποκαταστήματι της Εθνικής Τραπέζης της Ελλάδος οικείου λογ/σμού συντάξεων κοινοτικών υπαλλήλων του οικείου Νομού, εν η αναγράφεται το ονοματεπώνυμον του δικαιούχου, το χρονικόν διάστημα δι’ ο εντέλλεται η καταβολή της συντάξεως, το πληρωτέον τω δικαιούχω ποσόν, αι υπέρ τρίτων επί του εντελλομένου ποσού επιβεβλημέναι κρατήσεις και το οικονομικόν έτος εις ο καταλογίζεται η πληρωτέα σύνταξις. Επιτρέπεται δε η κατά τα προσδιωρισμένα χρονικά διαστήματα έκδοσις κοινής εντολής πληρωμής πασών των οφειλομένων κοινοτικών συντάξεων, μόνον, εις περίπτωσιν καθ’ ην πάντες οι εν τη εντολή αναγραφόμενοι δικαιούχοι διαμένουσιν εν τη αυτή πόλει. Σελ.173 Σύνταξη Δημοτικών και Κοινοτικών Υπαλλήλων 3.Ε.γ.6 3.Η εντολή αύτη μετά καταστάσεως εις διπλούν, διαβιβάζεται προς το οικείον Υποκατάστημα της Εθνικής Τραπέζης της Ελλάδος δια την παρά τούτου πληρωμήν της συντάξεως ή των συντάξεων. 4.Αι παρ.2-16 του άρθρ.2 του παρόντος Δ/τος εφαρμόζονται και δια την πληρωμήν κοινοτικών συντάξεων κατ’ αναλογίαν, δύναται δε να ορισθή δι’ αποφάσεως του Υπουργού των Εσωτερικών, ότι και επί κοινοτικών συνταξιούχων έχει ανάλογον εφαρμογήν το άρθρ.4 του Δ/τος. Δεν αποκλείεται δε, ενταύθα, η δι’ επιταγής του οικείου Υ/τος της Τραπέζης αποστολή του ποσού της συντάξεως εις τον δικαιούχον, εν αις περιπτώσεσιν ορίζεται, εν ταις παρ.2-16 του άρθρ.2, ως μέσον αποστολής η ταχυδρομική επιταγή. 5.Η εξοφλητική απόδειξις του συνταξιούχου, δεόντως χαρτοσεσημασμένη, η μία εκ των μετά της εντολής διαβιβασθεισών καταστάσεων και τα γραμμάτια παραλαβής ή τα διπλότυπα εισπράξεως των κρατήσεων υπέρ τρίτων, αποστέλλονται υπό του Υποκαταστήματος της Τραπέζης προς τον εκδόντα την εντολήν Γενικόν Διοικητήν ή Νομάρχην, εντός πενθημέρου από της πληρωμής των δικαιούχων. 6.Εντός του μηνός Απριλίου εκάστου έτους το Υποκατάστημα της Τραπέζης αποστέλλει προς τον Γενικόν Διοικητήν ή Νομάρχην τας μη εξοφληθείσας εντολάς, κατά το αμέσως προηγούμενον οικον. έτος, προς ακύρωσίν των και δια την ενέργειαν των σχετικών πιστοχρεώσεων. 7.Αι διατάξεις του άρθρ.5 του Δ/τος έχουσιν ανάλογον εφαρμογήν και επί κοινοτικών συνταξιούχων. Τα άρθρ.7 και 8 ισχύουσι δυνάμει της παρ.3 άρθρου μόνου του Β.Δ.14/17 Απρ. 1952 (κατωτ. αριθ.17) και δια τους εν αυτώ αναφερομένους υπαλλήλους. Τρόπος διαχειρίσεως λογαριασμών συντάξεων κοινοτικών υπαλλήλων Άρθρ.8.-1.Παρ’ εκάστη Γενική Διοικήσει ή Νομαρχία τηρείται υπ’ ευθύνην του Προϊσταμένου του Τμήματος Τοπικής Αυτοδιοικήσεως ειδικόν βιβλίον της διαχειρίσεως του παρά τω Υποκαταστήματι της Εθνικής Τραπέζης της Ελλάδος Λογαριασμού συντάξεων κοινοτικών υπαλλήλων του οικείου Νομού, εν ω αι εγγραφαί ακολουθούσιν η μία κατόπιν της άλλης, κατά τάξιν και συνέχειαν, χωρίς χάσματα, παρεισγραφάς και ξέσματα. 2.Εν τω βιβλίω τούτω εγγράφονται: α)Αι ενεργούμεναι εκάστοτε καταθέσεις, οι τόκοι των καταθέσεων και παν έτερον έσοδον του λογ/σμού. Σελ.174 β)Τα πληρωνόμενα ποσά. 3.Αι εισπράξεις καταχωρίζονται επί τη βάσει των προς την Γενικήν Διοίκησιν ή την Νομαρχίαν αποστελλομένων υπό του Υποκαταστήματος της Τραπέζης εγγράφων, περί των εν αυτώ ενεργουμένων καταθέσεων, αναγραφομένων, αντιστοίχως, εν τη οικεία στήλη των αριθμών και των χρονολογιών των υπό του Υποκαταστήματος εκδοθεισών σχετικών αποδείξεων εισπράξεως. Προς τούτο, διαβιβάζονται υπό του Υπουργείου προς την Γεν. Διοίκησιν ή Νομαρχίαν, και πάσαι εις αυτό υποβαλλόμεναι κατά τας κειμένας διατάξεις, σχετικαί αναγγελίαι ή καταστάσεις. 4.Αι πληρωμαί εγγράφονται επί τη βάσει των εκδιδομένων χρηματικών εντολών, αναγραφομένων, αντιστοίχως, εν ταις οικείαις στήλαις του ονοματεπωνύμου του δικαιούχου, του αριθμού και της χρονολογίας της εκδοθείσης σχετικής εντολής, μετά δε την κατά την παρ.5 του άρθρ.7 αποστολήν των παραστατικών στοιχείων, σημειουμένων και των λοιπών ενδείξεων. 5.Το βιβλίον κλείεται την 31 Μαρτίου εκάστου έτους, συντασσομένης προς τούτο της σχετικής πράξεως, υπογραφομένης υπό του Προϊσταμένου του Τμήματος Τοπικής Αυτοδιοικήσεως εν τη Γενική Διοικήσει ή Νομαρχία, του Διευθυντού της Νομαρχίας και του Νομάρχου, ή των κατά νόμον εν τη Γενική Διοικήσει ασκούντων την αρμοδιότητα αυτών, μετά προηγούμενον έλεγχον των γενομένων εγγραφών. Εν τη πράξει γίνεται ρητή μνεία περί του αν ο λογ/σμός ευρέθη ορθώς έχων ή ου, αναγραφομένων, εν τη δευτέρα περιπτώσει, της διαπιστωθείσης ανωμαλίας και του υπαιτίου υπαλλήλου. Μετά το κλείσιμον του βιβλίου κεκυρωμένον αντίγραφον της συνταχθείσης πράξεως, ως και κεκυρωμένον ακριβές απόσπασμα του βιβλίου περιλαμβάνον απάσας τας ετησίας εγγραφάς, υποβάλλεται προς το Υπουργείον των Εσωτερικών (Δ/σιν Συντάξεων Οργάνων και Υπαλλήλων Τοπικής Αυτοδιοικήσεως), μετά εγγράφου του οικείου Υποκαταστήματος της Εθνικής Τραπέζης της Ελλάδος, βεβαιούντος το υφιστάμενον κατά την 31 Μαρτίου πιστωτικόν υπόλοιπον του λογ/σμού. 3.Ε.γ.6 Σύνταξη Δημοτικών και Κοινοτικών Υπαλλήλων 6.Απαγορεύεται η εκ του λογαριασμού συντάξεων κοινοτικών υπαλλήλων πληρωμή πάσης δαπάνης, μη αφορώσης εις την πληρωμήν συντάξεως. Η προς προμήθειαν των υπό του παρόντος Δ/τος προβλεπομένων βιβλίων και εντύπων απαιτουμένη δαπάνη βαρύνει τας εις τας διατάξεις του υπ’ αριθ.1827/42 Ν.Δ/τος υπαγομένας Κοινότητας του Νομού προσδιορίζεται δε αύτη εκάστοτε υπό του Υπουργού των Εσωτερικών, επί τη αιτήσει του οικείου Γενικού Διοικητού ή Νομάρχου, όστις, ακολούθως, κατανέμει ταύτην, κατ’ αναλογίαν, εις τας κοινότητας. 7.Ο Νομάρχης ή ο ασκών εν τη Γενική Διοικήσει την αρμοδιότητα του Νομάρχου υπάλληλος παρακολουθεί και ελέγχει την κανονικήν και έγκαιρον κατάθεσιν των λόγω συντάξεως κρατήσεων και εισφορών εις το οικείον Υποκατάστημα της Εθνικής Τραπέζης της Ελλάδος, λαμβάνει τα ενδεικνυόμενα μέτρα κατά των υπολόγων δια την μη παρακράτησιν των κρατήσεων ή την μη εκκαθάρισιν εισφορών, ή την μη έγκαιρον κατάθεσιν αυτών εις το Υποκατάστημα, και μεριμνά δια την κανονικήν και έγκαιρον καταχώρησιν των εγγραφών των εσόδων και εξόδων εις το βιβλίον της διαχειρίσεως του λογαριασμού. 8. Το βιβλίον της διαχειρίσεως του λογαριασμού αριθμείται και μονογραφείται υπό του Νομάρχου ή του εν τη Γενική Διοικήσει ασκούντος την αρμοδιότητα αυτού υπαλλήλου, προ πάσης χρησιμοποιήσεώς του. Βλ. και σχόλιον υπό το άρθρ.7 Εις τον επί των Εσωτερικών Υπουργόν ανατίθεμεν την δημοσίευσιν και εκτέλεσιν του Δ/τος τούτου.